Rikunarita-ORG/Wikinium huggingface dataset:
# Auguoji

Augoju vysaideiba
**Auguoji** (latiņu: *Plantae*) irā vysuleluokuo Zemis dzeivūs organizmu grupa, kuri autotrofai barojās, izlītuodami Saulis energeju (fotosiņteze), kuru šyunys tur bīzeigu apvolku (parostai nu škīzninis) i kuri natur vareibys dreiži puorīt iz cytu vītu.

Cieškuok pazeistamī auguoji: kūki, pučis, kryumi, zuole, staipekni, papards, syunys i tt.

Pasaulī vys vēļ navā zynoms precizs auguoju škiru skaits, izškireigi tāmātuoji runoj ap daudzumu nu 287 000 da 422 000.
# Narcise

Mežoguo narcise
**Narcise** (*Narcissus*) – amariliņu (*Amaryllidaceae*) saimis auguoju ciļts. Pasauka izacāluse nu greku volūdys vuorda *narkao* - reibeigs; zīdi tur stypru reibeigu smuordu. Daudzigadeigi seipulauguoji. Kuots gars, bez lopu, ar nazcik pamatlopom. Zīdi gona makani, parostai pa vīnam ci pa nazcik kūpā. Sāklys malnys, opolys ci styurainis.

Ciļtī ap 50 škiru; aug vysuvaira Vydsjiurys regiona vokoru daļā. Latgolā audzej 3 škirys: boltuos aba ailinīku narcisis, pušku narcisis i dzaltonuos narcisis (*Narcissus pseudonarcissus*). Īvaiseits daudzi škiru izmeju.

## Pasauka

Senejūs greku mitologejā stuosteits par cīši skaistu jauniekli, kura vuords beja Narciss. Jis tai sevi mīļuojs, ka apleik nikuo namanejs i vys vierīs iz sova šmukuo vaiga iudiņa atspeidīnī. Partū dīvi jū nūstruopiejuši i puormejuši par puči, kura sovu zīdu pagrīzuse iz suonu tai zamai, kaiba vārdamuos iudiņa spīgelī.

* *Narcissus pseudonarcissus*
* Ailinīku narcise (*Narcissus.poeticus*)
* Narcišu teirums Nīderlaņdejā pi Keukenkofys
* Narcišu seipuls
* *Narcissus poeticus*